#### Nr. 10282/19.06.2018

#### P R O I E C T D E H O T Ă R Â R E

**Privind privind aprobarea redistribuirii lotului pentru construire locuinta atribuit in baza Legii nr. 15/2003 republicata, situat in Dej, str. Andrei Muresanu, nr. 23**

Primarul municipiului Dej, judeţul Cluj

Având în vedere Raportul nr. 10282 din 19.04.2018, al Serviciului de Urbanism şi Amenajarea Teritoriului şi Procesul verbal nr. 6 din 01.02.2018 și Procesul verbal nr. 7 din 17.04.2018 al Comisiei de analiză pentru atribuirea terenurilor în scopul construirii de locuințe de către tineri, în conformitate cu Legea nr. 15/2003 republicată, prin care se propune anularea procesului verbal de predare-primire a lotului nr. 3, situat în Dej, str. Andrei Mureșanu, nr. 23, a carui beneficiar a fost Haranguș Dacian, care din motive financiare nu a putut continua lucrările şi redistribuirea lotului numiților Tarța Grigore si soția Tarța Bianca-Elena, care aveau cerere depusă pentru obținerea unui teren în baza Legii nr. 15/2003 republicată și au fost de acord să cumpere construcția edificată pe teren (conform Contractului de vânzare-cumpărare nr. 766 din 04.04.2018 depus la dosar întocmit de Notar Public Moldovan Viorica). Terenul ce se propune a se redistribui este situat în Dej, str. Andrei Mureșanu, nr. 23, în cota de 300/409 mp si este înscris în C.F. Dej nr. 59709 cu nr. cadastral 59709 fiind proprietatea Orasului Dej.

În temeiul prevederilor Legii 15/2003 republicată, a H.G. nr. 896/2003 şi art. 45 alin. (3) din Legea nr. 215/2001 privind administraţia publică locală, republicată, propune spre aprobare Consiliului Local următorul proiect de hotărâre;

**Art.1.** Se aprobă anularea Procesului verbal de predare-primire nr. 14906/29.06.2009, a cărui beneficiar a fost **Haranguș Dacian**.

**Art. 2.** Se aprobă atribuirea în folosinţă gratuită pe durata existenţei construcţiei a **lotului nr. 3**, situat în Dej, str. Andrei Mureșanu, nr. 23, înscris în C.F. Dej nr. 59709 cu nr. cadastral 59709, in cota de 300/409 mp, numiților **Tarța Grigore si soția Tarța Bianca-Elena,** care au cumpărat construcția edificată pe teren conform Contractului de vânzare-cumparare nr. 766 din 04.04.2018, depus la dosar, întocmit de Notar Public Moldovan Viorica.

**Art. 3.** Cu ducerea la îndeplinire a hotărârii ce urmează a fi aprobată se încredinţează Primarul municipiului Dej prin Serviciul de Urbanism şi Amenajarea Teritoriului din cadrul Primăriei municipiului Dej.

**Iniţiator**

**PRIMAR SECRETAR**

**Ing. Morar Costan jr. Pop Cristina**